Luonnos: neuvoston päätös, tehty […], direktiivin 83/515/ETY ja yhteisen kalastuspolitiikan alalla tehtyjen 11 vanhentuneen päätöksen kumoamisesta /* KOM/2009/0088 lopull. - CNS 2009/0022 */





[pic] | EUROOPAN YHTEISÖJEN KOMISSIO | Bryssel 27.2.2009 KOM(2009) 88 lopullinen 2009/0022 (CNS) Luonnos: NEUVOSTON PÄÄTÖS, tehty […], direktiivin 83/515/ETY ja yhteisen kalastuspolitiikan alalla tehtyjen 11 vanhentuneen päätöksen kumoamisesta PERUSTELUT Komissio on käynnistänyt aloitteen, jonka tavoitteena on päivittää ja yksinkertaistaa yhteisön säännöstöä[1] sääntelyn parantamista koskevan ohjelman yhteydessä. Yksi tärkeimmistä toimista liittyy voimassa olevan säännöstön tunnistamiseen tarkastelemalla voimassa olevan lainsäädännön hakemistossa lueteltuja säädöksiä. Kun tarkastelussa käy ilmi, ettei virallisesti voimassa olevia säädöksiä enää sovelleta aktiivisesti, komissio kumoaa kyseiset säädökset virallisella komission säädöksellä, ehdotuksella neuvoston säädökseksi tai tunnustamalla ne virallisesti vanhentuneiksi sen mukaan, mikä menettely on asianmukainen selkeyden ja oikeusvarmuuden kannalta katsottuna. Yhteisen kalastuspolitiikan alalla annettujen vanhentuneiden säädösten kumoaminen sisältyy yksinkertaistamisohjelmaan, joka hyväksyttiin sääntely-ympäristön yksinkertaistamista koskevan komission strategian täytäntöönpanon yhteydessä (asiakirja KOM(2008) 712, vuoden 2009 komission lainsäädäntö- ja työohjelman liite). Hyväksyessään yhteisen kalastuspolitiikan yksinkertaistamista ja parantamista koskevan vuosien 2006–2008 toimintasuunnitelman[2] komissio sitoutui erityisesti tarkastelemaan tähän politiikkaan liittyvää yhteisön lainsäädäntöä. Tarkastelussa kävi ilmi, että useat neuvoston antamat säädökset ovat todellakin vanhentuneet, vaikka ne ovat edelleen virallisesti voimassa. Jotta nämä säädökset voidaan poistaa sovellettavasta säännöstöstä, tarvitaan virallinen neuvoston säädös, joka on lajiltaan samanlainen kuin kumottava säädös (eli päätös, asetus ja direktiivi). Koska kumottavia direktiivejä on vain yksi ja se on lajiltaan lähellä päätöstä, se sisällytetään päätösten kumoamisesta tehtävään ehdotukseen. Toiseen ehdotukseen on koottu neuvoston asetukset, jotka olisi myös kumottava vanhentumisen vuoksi. Vanhentuneiden säännösten luetteloja koskevien neuvoston ja komission säädösten hyväksymisen myötä voimassa olevan yhteisön lainsäädännön luettelossa näkyvät ainoastaan sovellettavat säädökset, mikä puolestaan tekee yhteisön lainsäädännöstä selkeämpää, helpommin ymmärrettävää ja ajantasaisempaa. 2009/0022 (CNS) Luonnos: NEUVOSTON PÄÄTÖS, tehty […], direktiivin 83/515/ETY ja yhteisen kalastuspolitiikan alalla tehtyjen 11 vanhentuneen päätöksen kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, 300 artiklan 2 kohdan ja 300 artiklan 3 kohdan ensimmäisen alakohdan, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan ja 354 artiklan 3 kohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Yhteisön lainsäädännön avoimuuden lisääminen on olennainen osa parempaa lainsäädäntöstrategiaa, jota yhteisön toimielimet soveltavat. Sen vuoksi on aiheellista poistaa sovellettavasta lainsäädännöstä säädökset, joilla ei ole enää todellista vaikutusta. (2) Seuraava direktiivi ja seuraavat yhteisen kalastuspolitiikan alaan liittyvät päätökset ovat vanhentuneet, vaikka ne muodollisesti ovatkin vielä voimassa: - Neuvoston direktiivi 83/515/Ety, annettu 4 päivänä lokakuuta 1983, tietyistä toimenpiteistä kapasiteetin mukauttamiseksi kalastusalalla[3] (Suomenkielistä toisintoa ei ole saatavilla). Kyseisen direktiivin oikeusvaikutukset ovat lakanneet, sillä asiaa koskevat säännökset sisältyvät nyt neuvoston asetukseen (EY) N:o 1198/2006[4]; - Neuvoston päätös 89/631/ETY, tehty 27 päivänä marraskuuta 1989, yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen.[5] Kyseisen päätöksen oikeusvaikutukset ovat lakanneet, sillä se liittyy jäsenvaltioille 1.1.1991–31.12.1995 aiheutuneisiin tukikelpoisiin menoihin; - Neuvoston päätös 94/117/EY, tehty 21 päivänä helmikuuta 1994, eräiden kalastustuotteiden jakelusta Kreikassa huolehtivien pienten laitosten rakennetta ja välineistöä koskevien vähimmäisedellytysten vahvistamisesta[6]. Kyseisen päätöksen oikeusvaikutukset ovat lakanneet, sillä tosiasiallista tilannetta, jossa sitä sovellettiin, ei ole enää olemassa; - Neuvoston päätös 94/317/EY, tehty 2 päivänä kesäkuuta 1994, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1995 asti[7]. Kyseisen päätöksen oikeusvaikutukset ovat lakanneet, sillä sen soveltamisaika on jo päättynyt; - Neuvoston päätös 94/318/EY, tehty 2 päivänä kesäkuuta 1994, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1995 asti[8]. Kyseisen päätöksen oikeusvaikutukset ovat lakanneet, sillä sen soveltamisaika on jo päättynyt; - Neuvoston päätös 1999/386/EY, tehty 7 päivänä kesäkuuta 1999, kansainvälistä delfiinien suojeluohjelmaa koskevan sopimuksen väliaikaisesta soveltamisesta Euroopan yhteisön toimesta[9]. Kyseisen päätöksen oikeusvaikutukset ovat lakanneet, sillä se kattoi siirtymäajan, joka on jo päättynyt; - Neuvoston päätös 2001/179/EY, tehty 26 päivänä helmikuuta 2001, Guinea-Bissaulle kalastuksen alalla annettavan taloudellisen tuen myöntämistä koskevista yksityiskohtaisista säännöistä[10]. Kyseisen päätöksen oikeusvaikutukset ovat lakanneet, sillä sen soveltamisaika on jo päättynyt; - Neuvoston päätös 2001/382/EY, tehty 14 päivänä toukokuuta 2001, yhteisön osallistumisesta eräiden laajasti vaeltavia kalakantoja koskevien hallinnointitoimenpiteiden käyttöönottoon liittyvien eräiden menojen rahoitukseen[11]. Kyseisen päätöksen oikeusvaikutukset ovat lakanneet, sillä se kattoi ajanjakson, joka on jo päättynyt; - Neuvoston päätös 2001/431/EY, tehty 28 päivänä toukokuuta 2001, yhteisön osallistumisesta jäsenvaltioiden hyväksymien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien käyttöönottoon liittyvien eräiden menojen rahoitukseen[12]. Kyseisen päätöksen oikeusvaikutukset ovat lakanneet, sillä se liittyy jäsenvaltioille 1.1.2001–31.12.2003 aiheutuneisiin tukikelpoisiin menoihin ja tosiasiallista tilannetta, jossa sitä sovellettiin, ei ole enää olemassa. Lisäksi tehtiin uusi neuvoston päätös 2004/465/EY, joka kattaa menot vuodesta 2004 alkaen[13]; - Neuvoston päätös 2004/662/EY, tehty 24 päivänä syyskuuta 2004, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 2005 asti[14]. Kyseisen päätöksen oikeusvaikutukset ovat lakanneet, sillä se kattoi siirtymäajan, joka on jo päättynyt; - Neuvoston päätös 2004/890/EY, tehty 20 päivänä joulukuuta 2004, Euroopan yhteisön irtisanoutumisesta Itämeren ja Belttien kalastusta ja elollisten luonnonvarojen säilyttämistä koskevasta yleissopimuksesta[15]. Kyseisen päätöksen oikeusvaikutukset ovat lakanneet, sillä yhteisön irtisanoutumisesta ilmoitettiin kyseisen yleissopimuksen tallettajalle; - Neuvoston päätös 2005/76/EY, tehty 22 päivänä marraskuuta 2004, Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan jatkamista 28 päivän helmikuuta 2004 ja 31 päivän joulukuuta 2004 väliseksi ajaksi koskevan kirjeenvaihtona tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta[16]. Kyseisen päätöksen oikeusvaikutukset ovat lakanneet, sillä sen voimassaoloaika on jo päättynyt. (3) Oikeusvarmuuden ja oikeudellisen selkeyden vuoksi kyseinen vanhentunut direktiivi ja kyseiset vanhentuneet päätökset olisi kumottava, ON TEHNYT TÄMÄN PÄÄTÖKSEN: 1 artikla Kumottava direktiivi ja kumottavat päätökset Kumotaan direktiivi 83/515/ETY sekä päätökset 89/631/ETY, 94/117/EY 94/317/EY, 94/318/EY, 1999/386/EY, 2001/179/EY, 2001/382/EY, 2001/431/EY, 2004/662/EY, 2004/890/EY ja 2005/76/EY. 2 artikla Osoittaminen Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja [1] KOM(2003) 71. [2] KOM(2005) 647. [3] EYVL L 290, 22.10.1983, s. 15. [4] EUVL L 223, 15.8.2006, s. 1. [5] EYVL L 364, 14.12.1989, s. 64. [6] EYVL L 54, 25.2.1994, s. 28. [7] EYVL L 142, 7.6.1994, s. 30. [8] EYVL L 142, 7.6.1994, s. 31. [9] EYVL L 147, 12.6.1999, s. 23. [10] EYVL L 66, 8.3.2001, s. 33. [11] EYVL L 137, 19.5.2001, s. 25. [12] EYVL L 154, 9.6.2001, s. 22. [13] EUVL L 157, 30.4.2004, s. 114. [14] EUVL L 302, 29.9.2004, s. 5. [15] EUVL L 375, 23.12.2004, s. 27. [16] EUVL L 29, 2.2.2005, s. 20.